Marvel Crosson

Marvel Crosson (født 27. april 1900, død 19. august 1929) var en amerikansk flyver og flypioner, og den første kvinnelig pilot som skaffet seg flysertifikat i territoriet Alaska. Hun arbeidet både i California og Alaska, og døde i et flykrasj i det aller første Women's Air Derby, en flytevling kun for kvinner, i 1929. Hun ble innvalgt i Alaskakvinnenes Hall of Fame i 2011.Daring Dames: Marvel Crosson, Pioneer Pilot , Pioneer Air Museum Pressen ga henne tilnavn som «Bird Girl» og «Pollyanna of the North» for å markere hennes prestasjoner. «Marvel Crosson», Alaska Women's Hall of Fame.

 Liv og virke 
 Tidlig liv 
Marvel Crosson var datter av Esler Crosson og hans hustru Elizabeth Wynant Crosson i Warsaw, Indiana, hjembyen til moren. «Relatives of Joe Crosson Live Here», Warsaw Union. 16. august 1935. s. 1. Hennes bror Joe (Joseph) ble født i Minneapolis i Kansas, «Marvel Crosson's Kid Brother Flies On», The Evening Standard. 6. desember 1929. s. 10. hvor familien bodde på en gård. En søster, Zelma, ble født senere. Familien flyttet senere til Sterling i Colorado. Hershberger, Forrest; Grubbs, Jenni (2011): Sterling, Arcadia Pub. ISBN 978-0-7385-8152-1. OCLC 679919930.

 Flykarriere 
I 1922 flyttet familien Crosson på nytt, denne gangen til San Diego i California. Marvel og hennes bror ble fascinert av fly og luftfart, og sammen kjøpte de deres første fly, en Curtiss N-9. Joe Crosson flyttet til territoriet Alaska for å jobbe som pilot. Marvel fulgte snart etter og fikk sitt flysertifikat der, den første kvinne i territoriet som greide det. Hun slo seg sammen med sin bror i hans jobb med fly og holde utstyret i orden. «Intrepid Flyer of North Goes into Frozen Arctic to Save Sick Man's Life», Sarasota Herald-Tribune. 23. april 1927. s. 1,2. Hun hjalp også sin bror i å frakte et monoplan (fly med enkeltvinger) fra San Diego til New York for Hubert Wilkins, den australske utforskeren og flyveren. Etter å ha arbeidet som kommersiell pilot i Alaska vendte hun tilbake til California. Hun satte en høyderekord på 7 314 meter den 28. mai 1929 mens hun fløy et Travel Air Jet J-5. Sumner, Sandi (2008): Women Pilots Of Alaska: 37 Interviews And Profiles, McFarland, ISBN 978-0-7864-1937-1; OCLC 57208761, s. 11–14 «Girl Pilot Crashes to Death», The Telegraph-Herald and Times-Journal. 20. august 1929. s. 1,2.

 Død 
Marvel Crosson døde den 19. august 1929 da hennes fly krasjet i ørkenen i Arizona den andre dagen av Women's Air Derby, populært kalt for «The Powder Puff Derby» («Pudderkvastløpet»), som hadde startet i Santa Monica i California og hadde Cleveland i Ohio som mål. Hennes lik ble funnet et godt stykke fra hennes fly og med en uåpnet fallskjerm. «Marvel Crosson Found Dead Beside Her Wrecked Plane», Lewiston Evening Journal. 20. august 1929. s. 1. Hun ble gravlagt i Greenwood Memorial Park i San Diego, California. «Marvel Crosson», Find a Grave

Sponsor av flytevlingen, National Exchange Club, holdt en landsomfattende øyeblikk med stillhet i alle sine klubber for å ære Crossons død. En ledig stol representerte Crosson ved festmiddagen for deltagerne i Cleveland i Ohio. «National Tribute for Marvel Crosson», Evening Tribune. 21. august 1929. s. 1. Hun ble innvalgt i Alaskakvinnenes Hall of Fame i 2011.

 Referanser 

Eksterne lenker
«Marvel Crosson (1904-1929)», Aviation and Areomodelling; biografisk tekstsamling 
 «How Marvel Crosson Died», Vintage Aviation; spekulasjon om ulykken

Kategori:Fødsler i 1900
Kategori:Dødsfall i 1929
Kategori:Flyvere omkommet i luftfartsulykker i USA
Kategori:Personer fra Kosciusko County i Indiana